Katalonia
Katalonian alueparlamentti julisti Katalonian itsenäiseksi tasavallaksi 27. lokakuuta 2017. Espanjan hallitus päätti vielä samana päivänä, että Katalonian itsehallintoon puuttumisen mahdollistava perustuslain artikla 155 otetaan käyttöön. Se määräsi Katalonian aluehallituksen ja -parlamentin hajotettaviksi ja uudet aluevaalit toimitettavaksi 21. joulukuuta 2017.
Les Corts
Les Corts on yksi Barcelonan kaupungin kymmenestä hallintoalueesta. Sitä rajoittavat Sarrià-Sant Gervasin, Eixamplen ja Sants-Montjuïcin hallintoalueiden lisäksi L'Hospitalet de Llobregatin, Esplugues de Llobregatin ja Sant Just Desvernin kunnat.